Poštovani,

Predstavnici Ministarstva vanjskih i europskih poslova, Samostalnog sektora za trgovinsku politiku i gospodarsku multilateralu, koji sudjeluju na stručnim sastancima Vijeća i Europske Komisije održali bi prezentacije na teme kako slijedi:

1. **ANTIDAMPING/KOMPENZACIJSKE PRISTOJBE**

* Dampinški/kompenzacijski uvoz, zaštitne mjere-safeguard, postupak iniciranja i donošenja antidampinških /kompenzacijskih mjera, obustava postupka, revizija mjera, zaobilaženje mjera i preuzimanje obaveza-dogovor oko minimalne uvozne cijene (undertaking).

***(predviđeno trajanje 30 min.) Nina Berić, viša stručna savjetnica***

1. **SNIŽENJA/UKIDANJA CARINA (TARIFNE SUSPENZIJE I KVOTE)**

* Mogućnost pojedinačnog proizvođača ili interesnog udruženja da zatraži sniženje ili ukidanje carine za sirovine i polugotove proizvode (postupak, uvjeti, rokovi, otvaranje kvota, prigovor na zahtjev druge članice EU-a)

***(predviđeno trajanje 30 min.)Nada Minčić, viša stručna referentica***

1. **OPĆI SUSTAV CARINSKIH POVLASTICA – GSP**

* Trgovinska povlastica EU-a zemljama u razvoju i najmanje razvijenim zemljama koja omogućavauvoz bez carine ili uz sniženu carinsku stopu za robu iz preko 90 zemalja svijeta (režimi GSP-a, zemlje korisnice, pravila podrijetla).

***(predviđeno trajanje 30 min.)Tatjana Vinković, voditeljica Odjela za pristup tržištu***

1. **PRISTUP TREĆIM TRŽIŠTIMA**

* Baza podataka (prepreke, Savjetodavni odbor za pristup tržištu)

***(predviđeno trajanje 30 min.)Tatjana Vinković, voditeljica Odjela za pristup tržištu***

***Predviđeno trajanje seminara je 3 sata, uključujući i vrijeme za odgovore na postavljena pitanja (po potrebi i duže).***

S poštovanjem,